**H O T Ă R Â R E**

**privind implementarea obligativității plantării și a completării cu arbori a aliniamentelor de arbori pe străzile aflate în administrarea UAT Sector 5 București.**

*Având în vedere:*

* Raportul de specialitate nr. …….. al …. ….
* Referatul de aprobare al lui Alexandru Paul Dimitriu – consilier local al Sectorului 5

*Văzând avizul Comisiilor de specialitate ale Consiliului Local al Sectorului 5;*

*În temeiul:*

* art. 136 alin. (1) și art. 211 și în baza art.129 alin.(1), alin (2) lit.c, alin (4) lit. e și art.196 alin (1) lit. a, din ORDONANȚA DE URGENȚĂ nr. 57 din 3 iulie 2019 privind Codul administrativ, cu privire la implementarea obligativității aliniamentelor de arbori ale străzilor nou construite pe raza administrativ-teritorială a orașului Popești-Leordeni;
* În temeiul Legii nr. 350/2001 privind amenajarea teritoriului și urbanismul, capitolul 3, secțiunea a 3a - Atribuțiile Autorității administrației publice locale;
* Ținând cont de dispozițiile Legii nr. 24/2007 privind reglementarea și administrarea spațiilor verzi din intravilanul localității cu modificările și completările ulterioare;
* Văzând dispozițiile art. 15, art.16 alin. (1) și art. 19 din ORDONANȚA nr. 43 din 28 august 1997 privind regimul drumurilor republicată;
* Văzând dispozițiile din capitolul V al Anexei la Ordinul nr. 1294/2017 pentru aprobarea Normelor tehnice privind amplasarea lucrărilor edilitare, a stâlpilor pentru instalații și a pomilor în localitățile urbane și rurale;

**HOTĂRĂŞTE**

**Art.1. –** Se aprobă implementarea obligativității plantării aliniamentelor de arbori pe raza teritorială a UAT Sector 5 București, pe străzile aflate în administrarea UAT Sector 5 București.

**Art. 2** - La alegerea speciilor de arbori se va ține cont de condițiile climatice ale zonei, de tipurile de sol adecvate pentru dezvoltarea acestora, cât și de necesitatea respectării vizibilității în trafic.

**Art. 3** - Plantarea arborilor se va face cu respectarea normelor legale prevăzute în capitolul V din Anexa Ordinului nr. 1294/2017 pentru aprobarea Normelor tehnice privind amplasarea lucrărilor edilitare, a stâlpilor pentru instalații și a pomilor în localitățile urbane și rurale.

**Art. 4** - Activitățile de plantare, întreținere și înlocuire se vor desfășura conform procedurilor tehnice de execuție specifice;

**Art. 5** - Ochiurile în care se amplasează arborii vor fi acoperite cu gazon și grătar de protecție arbori.

**Art. 6** - Termenele de implementare a aliniamentelor cu arbori pe lungimea drumului este de:

1. Pentru străzile care nu vor suporta lucrări capitale de refacere a infrastructurii stradale, termenul este de 1 an de la data aprobării prezentei hotărâri;
2. Pentru străzile care suportă lucrări capitale, termenul este până la recepția finală a lucrării.

**Art. 7** - Pentru străzile care suportă lucrări capitale, bugetul necesar plantării arborilor va fi cuprins în investiția stabilită pentru construcția străzii.

**Art. 8** - Documentele tehnico-economice privind refacerea, modernizarea sau construirea unor străzi vor fi aprobate în condițiile în care vor cuprinde această componentă a aliniamentelor de arbori pe străzi ca parte integrantă a investiției ce urmează a fi executată.

**Art. 10** - Prezenta va fi dusă la îndeplinire de aparatul de specialitate al primarului, prin grija Primarului Sectorului 5 al MunicipiuluiBucureștu

INIȚIATOR

**Alexandru Paul Dimitriu**

**AVIZEAZĂ**

**pentru legalitate conf. art.243 alin. (1) lit.a)**

**din O.U.G. nr.57/2019**

**Secretarul General al Sectorului**